Kõige huvitavam on see, et teate vestluste sisu kohta  edastasid saatkonna esindajad küll Moskvasse, aga need jäid hiljaks. Kõik need vestlused toimusid ajaliselt väga lähedal sündmusele endale, riigipöördele. Saatkond andis teateid Moskvasse edasi üks või kaks korda nädalas. Kujutage nüüd endale ette: kui riigipööre on ette valmistatud pühapäevaks, saatkonna teade Moskvasse läheb aga alles esmaspäeval. Kui Moskva teate kätte saab, on pööre juba toimunud! Ei ole teada ettekande kirjutamise kuupäevagi, on vaid selle Moskvasse saabumise kuupäev.